
Bilag 8.1 Forslag til strategiske mål		
Bestyrelsesmøde 1. september 2026
CISU vedtog på generalforsamling d. 18. april en ny strategi for organisationen fra 2026 – 2030.

Som opfølgning på strategien skal bestyrelsen godkende strategiske mål som sekretariatet udmønter i handleplaner. Herunder er udkast til strategiske mål indenfor de tre fokusområder for strategien.


Strategisk mål 1: En frontløber for nytænkning af partnerskaber

Partnerskaber støttet af CISU styrker systematisk lokalt lederskab, gensidig værdiskabelse og organisatorisk bæredygtighed.

Det betyder, at:
· Bevillinger tager tydeligt afsæt i hver partners unikke bidrag til partnerskabet og partnerskaberne er gensidigt værdiskabende
· Partnerskaber prioriterer ligeværdighed

Strategisk mål 2: En forbinder af læring og netværk

CISU opsøges som førende videns- og læringscenter for civilsamfundsorganisationer i udviklingssamarbejde i Danmark.
 
Det betyder, at:
· CISU opsamler systematisk læring og viden om civilsamfundsstyrkelse og partnerskaber og bringer denne viden i spil blandt medlemsorganisationer, bevillingshavere og øvrige civilsamfundsaktører
· Deltagere vurderer CISUs lærings- og vidensaktiviteter som fagligt stærke, relevante og værdiskabende
· CISUs lærings- og vidensaktiviteter tiltrækker stigende deltagelse og anvendes aktivt af organisationerne i deres arbejde

Strategisk mål 3: En anerkendt og synlig aktør i Danmark

CISU er kendt i offentligheden og værdsat af medlemsorganisationerne som fortaler for civilsamfund og globalt engagement.
 
Det betyder, at:
· Medlemsorganisationerne føler sig repræsenteret og styrket nationalt af CISU
· CISU inddrages og omtales i den offentlige debat om udviklingssamarbejde i Danmark

